ອີຣັກ ອອກໝາຍຈັບ ຮອງປະທານາທິບໍດີ Tariq al-Hashemi
ໂຄສົກທໍານຽບຂາວກ່າວ​ວ່າ ສະຫະລັດ​ ຮຽກຮ້ອງ​ໃຫ້​ໝົດ​ທຸກ​ຝ່າຍ​ ຈົ່ງ​ປະຕິບັດ​ງານ​ເພື່ອ​ແກ້​ໄຂ​ ຄວາມ​ເຫັນ​ແຕກ​ຕ່າງ​ກັນ ຢ່າງ​ສັນຕິ
ລັດຖະບານອີຣັກ ທີ່ນໍາໂດຍພວກນັບຖືສາສະໜາອິສລາມນິກາຍ Shi’ite ໄດ້ອອກໝາຍ ຈັບ ທ່ານ Tariq al-Hashemi ຮອງປະທານາທິບໍດີທີ່ນັບຖືນິກາຍຊຸນນີ ຊຶ່ງການເຄຶ່ອນ ໄຫວໃນຄັ້ງນີ້ສະແດງໃຫ້ເຫັນເຖິງຫລັກຖານການເກີດວິກິດການທາງການເມືອງ ທີ່ໜັກ ໜ່ວງລົງໄປອີກ ຫຼັງຈາກການຖອນທະຫານສະຫະລັດອອກຈາກອີຣັກນັ້ນ ທ່ານ Adil Daham ໂຄສົກກະຊວງພາຍໃນຂອງອີຣັກ ກ່າວວ່າ ທ່ານ Hashemi ຖືກ ກ່າວຫາວ່າເປັນພວກກໍ່ການຮ້າຍ ການກ່າວຫາດັ່ງກ່າວແມ່ນອີງຕາມການຍອມຮັບຂອງ ພວກອາຣັກຂາສາມຄົນຂອງທ່ານທີ່ເວົ້າວ່າ ພວກເຂົາເຈົ້າໄປຫ້າງລະເບີດ ທີ່ແນໃສ່ລັດຖະ ບານອີຣັກ ແລະພວກເຈົ້າ ໜ້າທີ່ຮັກສາຄວາມປອດໄພ ຜູ້ຊ່ວຍຄົນນຶ່ງຂອງທ່ານ Hashemi ໃນຂະນະທີ່ຍອມຮັບວ່າ ອາຣັກຂາທັງສາມຄົນເຮັດ ວຽກໃຫ້ຮອງປະທານາທິບໍດີ ແຕ່ໄດ້ປະຕິເສດການກ່າວຫາວ່າເປັນພວກກໍ່ການຮ້າຍນັ້ນ ມີລາຍງານວ່າ ທ່ານ Hashemi ຢູ່ຂົງເຂດຂອງ Kurdistan ທາງພາກເໜືອຂອງອີຣັກ ເພື່ອເຈລະຈາກັບພວກເຈົ້າໜ້າທີ່ເຄີດ ແຕ່ຍັງບໍ່ສາມາດຕິດຕໍ່ທ່ານ ເພື່ອຂໍຄວາມເຫັນຈາກ ທ່ານໄດ້ ລັດຖະບານໂອບາມາສະແດງຄວາມເປັນຫ່ວງກ່ຽວກັບເຫດການນີ້ ໂຄສົກທໍານຽບຂາວ ກ່າວວ່າ ສະຫະລັດຮຽກຮ້ອງໃຫ້ໝົດທຸກຝ່າຍຈົ່ງປະຕິບັດງານເພື່ອແກ້ໄຂຄວາມເຫັນແຕກ ຕ່າງກັນຢ່າງສັນຕິໂດຍຜ່ານການໂອ້ ລົມ ໃນວິທີທີ່ສອດຄ່ອງກັບຕົວບົດກົດໝາຍນັ້ນ ກ່ອນໜ້ານີ້ ທ່ານ Nouri al-Maliki ນາຍົກລັດຖະມົນຕີອີຣັກ ໄດ້ຮຽກຮ້ອງໃຫ້ມີການລົງ ຄະແນນສຽງບໍ່ໄວ້ວາງໃຈໃນສະພາແຫ່ງຊາດຕໍ່ນັກການເມືອງລະດັບສູງອີກຄົນນຶ່ງຂອງ ພວກຊຸນນີ່ ຄືຮອງນາຍົກລັດຖະມົນຕີ ທ່ານ Saleh al-Matlaq ໃນການໃຫ້ສໍາພາດກັບ ວີໂອເອ ພະແນກພາ ສາເຄີດ ທ່ານ Mutlaq ເອີ້ນທ່ານມາລິກີວ່າ ເປັນຜູ້ນໍາຜະເດັດການ ແລະຮຽກຮ້ອງໃຫ້ສະຫະລັດທົບທວນນະໂຍບາຍກ່ຽວກັບອີຣັກຂອງຕົນນັ້ນຄືນ ໃໝ່